3. ΒΑΣΙΛΙΚΟΝ ΔΙΑΤΑΓΜΑ της 16/30 Μαΐου 1936 Περί στολής Αγρονόμων και Εποπτών Αγροτικής Ασφαλείας. Το ανωτέρω Β.Δ/μα ισχύει δυνάμει της παρ. 2 άρθ. 156 Ν.Δ. 3030/1954 (ανωτ. σελ. 74,03) εφ’ όσον δεν αντίκειται εις τας διατάξεις του αυτού Ν.Δ/τος. Έχοντες υπ’ όψει τας διατάξεις του άρθρ. 7 παρ. 2 του από 16 Νοεμ. 1935 Α. Νόμου «περί οργανισμού Υπηρεσιών Αγροτικής Ασφαλείας» και μετά σύμφωνον γνωμοδότησιν του συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Η στολή των Αγρονόμων και Εποπτών κατασκευάζεται εξ υφάσματος χρώματος καφέ και απαρτίζεται εκ πηλικίου, χιτωνίου, υποκαμίσου μετά περιλαιμίου (κολλάρου) και γραβάτας, μακράς ή βραχείας περισκελίδος (κιλότας), δερματίνων κνημίδων, υποδημάτων και αδιαβρόχου. Άρθρ.2.-Ι.Το πηλίκιον είναι τύπου Αγγλικού, εξ υφάσματος καφέ φέρον γείσον επενδεδυμένον εξ υφάσματος μαύρου και υποσιάγωνον δερμάτινον χρώματος μαύρου στιλπνού προσηρμοσμένον δια δύο μικρών κομβίων χρώματος μαύρου εξ υφάσματος. Επί του γείσου του πηλικίου των Εποπτών φέρεται ποίκιλμα δια χρυσοχόου κλωστής εκ δύο στάχεων, ων και κορυφαί συναντώνται εις το μέσον πλάτους 0,015. Εις την μετωπίδα του πηλικίου φέρονται εκ χρυσοχόου κλωστής δύο στάχεις χιαστί έχοντες εις το μέσον δύο ΑΑ κεφαλαία περικυκλούμενα υπό δύο κύκλων εξ αργυράς κλωστής και άνωθεν τούτου το στέμμα. Κατά τους θερινούς μήνας επιτρέπεται η χρήσις Κάσκας τύπου Αγγλικού, χρώματος λευκού ή καφέ δια τους Επόπτας και αγρονόμους. ΙΙ.Το χιτώνιον είναι τύπου ομοίου των πολιτικών ενδυμασιών φέρον τέσσαρα εξωτερικά θυλάκια ανά έν εκατέρωθεν του θώρακος. Το άνοιγμα των θυλακίων καλύπτεται δι’ επιστομίου καταλήγοντος εις δύο γωνίας. Τα επιστόμια των θυλακίων προσαρμόζονται δια μικρών εκ κοκκάλων κομβίων. Όπισθεν εις το μέσον φέρει σχισμήν, ως και ζώνην εκ του αυτού υφάσματος εις την οσφύν. Τέσσαρα μεγάλα κομβία εκ κοκκάλου από του θώρακος και κάτω προς κόμβωσιν τούτου. Εις το άνω αριστερόν των θυλακίων ράπτεται το διακριτικόν του Σώματος αποτελούμενον εκ δύο στάχεων χιαστί, φερόντων εις το μέσον δύο κεφαλαία ΑΑ και άνωθεν τούτου το Στέμμα εκ μετάλλου χρώματος χρυσού. Εις το περιβραχιόνιον αμφοτέρων των χειρών φέρεται ερραμμένον επί υφάσματος καφέ σιρίτια (γαλόνια) χρυσόχρωα πλάτους 0,006 και μήκους 0,06. Εκ τούτων ο αγρονόμος γ΄ και β΄ τάξεως φέρουσι δύο τοιαύται, ο αγρονόμος α΄ τάξεως τρία και οι Επόπται α΄ και β΄ τάξεως τέσσαρα. ΙΙΙ.Το υποκάμισον μετά του κολλάρου και γραβάτας είναι του αυτού τύπου πολιτικών ενδυμασιών εκ χρώματος ομοίου του υφάσματος της ενδυμασίας και μονόχρωμον. IV.Η περισκελίς είναι μακρά τύπου πολιτικής ενδυμασίας και βραχεία (κιλόττα). V.Αι περικνημίδες είναι δερμάτιναι χρώματος βαθέος καφέ. (Αντί για τη σελ. 75-97(α) Σελ. 97(β) Τεύχος ΙΑ-10-3 Σελ. 25. Υπηρεσία Αγροτικής Ασφαλείας 17.Α.β.1-3 VI.Τα υποδήματα είναι του αυτού χρώματος βαθέος καφέ υψηλά μεν δια την βραχείαν περισκελίδα, σκαρπίνια δε δια την μακράν. Τα σκαρπίνια φέρονται μετά καλτσών καφέ. VII.Το αδιάβροχον είναι χρώματος ανοικτού καφέ. Αντί αδιαβρόχου επιτρέπεται να φέρεται βραχεία χλαίνη εξ ιδίου υφάσματος της στολής και με τα αυτά διακριτικά. Άρθρ.3.-Η στολή είναι υποχρεωτική δια τους Επόπτας και Αγρονόμους κατά τας περιοδείας των εκτός της εποπτικής περιφερείας ή διαμερίσματά των και κατά την εκτέλεσιν των δικαστικών των καθηκόντων ως δημοσίων κατηγόρων ή ως Δικαστών εν Κρήτη. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος.